Pri TIT in izbirnih predmetih s področja tehnike in tehnologije, ne ocenjujemo le izdelka, temveč tudi **način dela**, **kako je izdelek nastajal**. Pri tem je posebej povdarjam, da je **primerno vedenje osnova za varno delo.**

Z oceno pri TIT opišemo učenčevo znanje in spretnosti, ki se izražajo kot:

* delo v skupini
* govorno pisno in grafično sporazumevanje ter delo po navodilih
* proučevenje in preizkušanje
* sprejemanje odločitev, načrtovanje, iskanje informacij in reševanje problemov
* uporaba opreme in razumevanje ter
* vrednotenje izdelka,dela, ekonomsko in ekološko vrednotenje

Na začetku vsake nove teme točno določimo kriterije ocenjevanja.

Primer ocenjevanja izdelka

|  |  |
| --- | --- |
| **5** | - učenec pravilno poimenuje orodja, zanesljivo obvlada posamezne postopke, dela po navodilih,  - razmišlja, dela varno, brez napak, vpliva tudi na druge, da bi varno delali,  - skrbi za red in pomaga sošolcem,  - pri izdelavi teh. dokumentacije potrebuje malo učiteljeve pomoči, risba je pravilna, čista, po njej dela predmet  - izdelek je uporaben, dobro izdelan, samosvoj, dodane so izboljšave, |
| **4** | - dela varno, po navodilih, potrebuje več učiteljevih navodil, čas dela je daljši,  - narejene dokumentacije ne uporablja pri izdelavi, risba ima manjše napake  - izdelek je narejen po navodilih, uporaben, s kakšno manjšo nebistveno napako |
| **3** | - potrebuje veliko pomoči  - trudi se, za delo potrebuje veliko časa  - upošteva varnostna pravila  - pri risanju potrebuje stalno pomoč, pri izdelavi predmeta teh. dokumentacije ne uporablja  - izdelek je uporaben, a z večjimi napakami |
| **2** | - ne potrudi se, porabi in pokvari preveč materiala, dogovorjena pravila o varnem delu upošteva šele po opozorilih in ob nadzoru,  - moti delo,  - teh. dokumentacija ima veliko bistvenih napak, narejena je na hitro, spackana,¨samo da je¨ |
| 1 | - namerno je uničenega preveč materiala, namerno poškoduje orodje ali opremo,  - ogroža sebe in druge, ne upošteva navodil, za opozorila se ne zmeni  - ne dela, moti ostale, kar naredi je povsem neuporabno  - izdelek je neuporaben |